తెలంగాణలో మహిళా తహసీల్దార్ దారుణహత్య WATCH LIVE TV
నాలుగో వన్డే.. స్టేడియంలో సగం సీట్లు ఖాళీ..!
భారత్, శ్రీలంక మధ్య కొలంబో వేదికగా గురువారం జరుగుతున్న నాలుగో వన్డేకి ప్రేక్షకుల ఆదరణ కరవైంది
TNN | Updated:
Aug 31, 2017, 03:40PM IST
భారత్, శ్రీలంక మధ్య కొలంబో వేదికగా గురువారం జరుగుతున్న నాలుగో వన్డేకి ప్రేక్షకుల ఆదరణ కరవైంది. ఐదు వన్డేల సిరీస్&zwnj;లో ఇప్పటికే శ్రీలంక 3-0తో వెనకబడటం, పల్లెకలె వేదికగా గత ఆదివారం ముగిసిన మూడో వన్డేలో అభిమానులు వాటర్ బాటిల్స్ మైదానంలోకి విసిరి మ్యాచ్&zwnj;కి అంతరాయం కలిగించడం తదితర అంశాలు ఈ వన్డేపై ప్రభావం చూపినట్లు తెలుస్తోంది. 32వేల సీట్ల సామర్థ్యం ఉన్న కొలంబో స్టేడియం&zwnj;&zwnj; కనీసం సగం కూడా నిండకపోవడంతో చాలా సీట్లు ఖాళీగానే దర్శనమిస్తున్నాయి.
ఆటగాళ్ల భద్రత దృష్ట్యా ఈ వన్డేకి దాదాపు వెయ్యిమంది పోలీసుల్ని అదనంగా మొహరించారు. స్టేడియంలో సీసీ కెమెరాలను ఏర్పాటు చేశారు. మైదానంలోకి వాటర్ బాటిల్స్, ఏదైనా వస్తువులను విసిరితే వెంటనే అరెస్ట్ చేస్తామని కూడా ఇప్పటికే పోలీసులు ప్రకటించారు. అయితే.. ఈ సిరీస్&zwnj;లో శ్రీలంక ప్రదర్శనతో విసుగుచెందిన ప్రేక్షకులు మ్యాచ్&zwnj;పై ఆసక్తి కనబర్చలేదు. సగంమంది సీనియర్ ఆటగాళ్లు గాయం కారణంగా సిరీస్&zwnj;కి దూరమవగా.. జట్టులో ఉన్న క్రికెటర్లు ఎవరూ చెప్పుకోదగ్గ ప్రదర్శన చేయలేకపోవడంతో మ్యాచ్&zwnj;లు చప్పగా సాగుతున్నాయి.